༄༅། །ཤེར་སྙིང་མདོའི་སྦས་དོན་མངོན་རྟོགས་གསལ་བའི་
ཉི་མ་ཞེས་བྱ་བ་བཞུགས་སོ། །
བློ་བཟང་ཚུལ་ཁྲིམས།
ན་མོ་བྷ་ག་ཝ་ཏེ་པྲཉྙཱ་པཱ་ར་མི་ཏ་ཧྲི་དཱ་ཡ། ཟབ་ཞི་སྤྲོས་བྲལ་འོད་གསལ་འདུད་རྩིའི་
བཅུད། །ཁྱེད་སྐུས་བུམ་བཟང་ཡངས་པོར་ལེགས་འཁྱིལ་བ། །འགྲོ་ལ་བརྩེ་བས་བགོ་
སྐལ་སྦྱིན་མཛད་པ། །ཀླུ་སྒྲུབ་སྙིང་པོས་བྱང་ཆུབ་བར་དུ་སྐྱོངས། །མགོན་ཁྱོད་སྒྱུ་འཕྲུལ་
ཕུལ་བྱུང་ཟབ་མོའི་གཏམ། །ཇི་བཞིན་སྒྲོག་ལ་འཇམ་དབྱངས་བློ་གྲོས་དང་། །དབྱེར་མེད་བློ་
བཟང་གྲགས་པ་ཡབ་སྲས་ལ། །སྙིང་ནས་འདུད་དོ་ཟབ་མོའི་སྣང་བ་སྩོལ། །གང་ཞིག་
བསྟེན་ན་རྒུད་ཚོགས་མཐར་བྱེད་ཅིང༌། །བདེ་ལེགས་ཀུན་འབྱུང་ཤེར་ཕྱིན་ཟབ་མོའི་དོན།
མཁས་པའི་རྗེས་ཞུགས་ཅུང་ཟད་སྤེལ་བ་ལ། །བདག་བློ་སྤྲོ་བའི་ལམ་ལ་ཉེར་ཞུགས་སོ། །
དེ་ཡང་སྟོན་པ་སངས་རྒྱས་ཀྱི་ས་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་གསུངས་པ་
ཐམས་ཅད་ཀྱི་སྙིང་པོའི་ཡང་སྙིང་པོ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་དོན་འཆད་
པ་ལ་ཉེ་བར་ཞུགས་ཞེས་པའོ། །
དེས་ན་འདི་ཉིད་འཆད་པ་ལ་གཉིས། ཆོས་ལ་དོན་གཉེར་སྐྱེ་བའི་ཕྱིར་སྟོང་ཉིད་
ཤེས་པའི་ཕན་ཡོན་བཤད་པ། ཕན་ཡོན་དེ་དང་ལྡན་པའི་ཤེར་ཕྱིན་གྱི་དོན་བཤད་པའོ། །
~453~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དང་པོ་ནི། སྟོང་ཉིད་ཀྱི་དོན་རྟོགས་པ་དགོས་པ་དུ་མ་དང་ལྡན་ཏེ། མདོ་ལས། ཟབ་ཞི་
སྤྲོས་བྲལ་འོད་གསལ་འདུས་མ་བྱས། །བདུད་རྩི་ལྟ་བུའི་ཆོས་འདི་ཁོ་བོས་རྙེད། །སུ་ལ་
བསྟན་ཀྱང་གོ་བར་མི་ནུས་པས། །མི་སྨྲ་ནགས་ཀྱི་ཚལ་དུ་སྦ་བར་བྱ། །ཞེས་གསུངས་པས།
བདུད་རྩིས་ནད་ཀུན་འཇོམས་པ་བཞིན། །འོད་གསལ་སྟོང་པ་ཉིད་བདུད་རྩི་ལྟ་བུའི་ཆོས་
འདི་སུས་རྙེད་ཀྱང་ཉོན་མོངས་པའི་ནད་སོགས་ཕྱི་ནང་གི་རྒུད་ཚོགས་མཐའ་དག་འཇོམས་
ནུས་ཞེས་སོ། །དེ་ལྟར་ནའང༌། གདུལ་བྱ་རྣམས་ཀྱི་སྟོང་པ་ཉིད་ཀྱི་དོན་རྟོགས་པ་ཤིན་ཏུ་
དཀའ་ཞིང་། དེའི་དོན་ཇི་བཞིན་རྙེད་པའང་ཉིན་མོའི་སྐར་མ་ལྟར་ཤིན་ཏུ་དཀོན་པར་
གསུངས་ཏེ། རྩ་ཤེར་ལས། དེ་ཕྱིར་གཞན་པས་ཆོས་འདི་ཡི། །གཏིང་དཔོག་དཀའ་བར་
མཁྱེན་གྱུར་ནས། །ཐུབ་པའི་ཐུགས་ནི་ཆོས་བསྟན་ལས། །རབ་ཏུ་ལོག་པ་ཉིད་དུ་གྱུར། །
ཅེས་སོ། །ཟབ་མོའི་དོན་ཇི་བཞིན་རྙེད་ན་ཕན་ཡོན་དེ་ལྟ་བུ་འབྱུང་བར་མ་ཟད། འདིའི་དོན་
ལ་དོན་འགྱུར་གྱི་ཐེ་ཚོམ་སྐྱེས་པས་ཀྱང་སྲིད་པའི་རྩ་བ་ཧྲུལ་པོར་བྱེད་པ་སོགས་ཕན་ཡོན་
རླབས་པོ་ཆེ་ཐོབ་སྟེ། བཞི་བརྒྱ་པ་ལས། བསོད་ནམ་ཆུང་ངུ་དག་གིས་ནི། །ཐེ་ཚོམ་དག་
ཀྱང་སྐྱེ་མི་སྲིད། །ཐེ་ཚོམ་སྐྱེས་པ་ཙམ་ཉིད་ཀྱིས། །སྲིད་པའི་རྩ་བ་ཧྲུལ་པོར་བྱེད། །ཅེས་
དང་། པཎ་ཆེན་བློ་བཟང་ཆོས་ཀྱི་རྒྱལ་མཚན་གྱིས། ཆོས་ཟབ་མོའི་དོན་ལ་སོམ་ཉིས་ཀྱང་། །
གཞི་སྲིད་པ་ཧྲུལ་པོར་བྱེད་དོ་ཞེས། །གཏམ་སྙན་ཅིང་ཟབ་པའི་སྒྲ་ཐོས་པས། །ད་ཁོང་ནས་
ཞེ་བློ་བདེ་མོར་གདའ། །ཞེས་གསུངས། མདོར་ན། རྗེ་བདག་ཉིད་ཆེན་པོས། འཇིག་རྟེན་
རྒུད་པ་ཇི་སྙེད་པ། །དེ་ཡི་རྩ་བ་མ་རིག་སྟེ། །གང་ཞིག་མཐོང་བས་དེ་བཟློག་པ། །རྟེན་ཅིང་
འབྲེལ་པར་འབྱུང་བར་གསུངས། །ཞེས་པ་ལྟར། འཇིག་རྟེན་ཏེ་རང་ཅག་སོ་སོའི་སྐྱེ་བོ་
རྣམས་ལ་མི་འདོད་པའི་རྒུད་པ་ཇི་སྙེད་ཅིག་འབྱུང་བ་ཐམས་ཅད་ཀྱི་རྩ་བ་མཐར་ཐུག་ནི་
བདག་ཏུ་འཛིན་པའི་མ་རིག་པ་འདི་ཉིད་ཡིན་ཅིང་། གང་ཞིག་ཟབ་མོ་རྟེན་འབྱུང་གི་དོན་
~~454~

ཤེར་སྙིང་མདོའི་སྦས་དོན་མངོན་རྟོགས་གསལ་བའི་ཉི་མ།
མཐོང་བས་རྒུད་པ་ཀུན་གྱི་རྩ་བ་མ་རིག་པ་བག་ཆགས་དང་བཅས་པ་མ་ལུས་གཞོམ་པ་སྟེ།
ཟད་པར་བྱེད་ནུས་པ་ནི་ཟབ་མོའི་དོན་རྟོགས་པའི་ཕན་ཡོན་ནོ། །
གཉིས་པ་ཕན་ཡོན་དེ་དང་ལྡན་པའི་ཤེར་ཕྱིན་གྱི་དོན་བཤད་པ་ལ་གསུམ། མཚན་
དོན་འགྱུར་ཕྱག་བཤད་པ། འདིའི་ཐོག་མའི་གླེང་གཞི་བཤད་པ། དྲི་ལན་གྱི་སྒོ་ནས་མདོ་
དོན་ཉམས་སུ་ལེན་ཚུལ་ལོ། །དང་པོ་ནི། རྒྱ་གར་སྐད་དུ། འདིའི་མཚན་ལ། བྷ་ག་ཝ་ཏེ་པྲ་
ཛྙཱ་པ་ར་མི་ཏ་ཧྲི་ད་ཡ། དེ་བོད་སྐད་དུ་བསྒྱུར་ནས། བཅོམ་ལྡན་འདས་མ་ཤེས་རབ་ཀྱི་ཕ་
རོལ་ཏུ་ཕྱིན་པའི་སྙིང་པོ་ཞེས་བྱ་བ། ལོ་ཙཱ་བས་གཞུང་བསྒྱུར་བའི་བྱ་བ་མཐར་ཕྱིན་པའི་
ཕྱིར་བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་ཕྱག་འཚལ་ལོ། །ཞེས་པ་ནི་
འགྱུར་ཕྱག་གོ། །
གཉིས་པ་གླེང་གཞི་ལ་གཉིས། གླེང་གཞི་དང་། ཟབ་མོ་ལ་སློབ་ཚུལ་གྱི་དྲིས་ལན་
ནོ། །དང་པོ་ཕུན་སུམ་ཚོགས་པ་བཞི་ལས། དུས་ཕུན་སུམ་ཚོགས་པ་ནི། སྟོན་པ་ཞལ་
བཞུགས་པའི་དུས་སོ། །འདི་སྐད་སྡུད་པ་པོ་བདག་གིས་ཐོས་པ་དུས་གཅིག་ནའོ། །སྟོན་པ་
ཕུན་སུམ་ཚོགས་པ་ནི། བཅོམ་ལྡན་འདས་སངས་རྒྱས་ཤཱཀྱ་ཐུབ་པའོ། །གནས་ཕུན་སུམ་
ཚོགས་པ་ནི། རྒྱལ་པོའི་ཁབ་བྱ་རྒོད་ཕུང་པོའི་རི་ལ། འཁོར་ཕུན་སུམ་ཚོགས་པ་
ལྡན་པ་ཤཱ་རིའི་བུ་དང༌། འཕགས་པ་སྤྱན་རས་གཟིགས་སོགས་བྱང་ཆུབ་སེམས་དཔའི་
དགེ་སློང་གི་དགེ་འདུན་གྱི་སྡེ་གྲངས་མེད་དཔག་ཏུ་མེད་པའི་ཚོགས་ཆེན་པོ་དང་ཐབས་
གཅིག་ཏུ་བཞུགས་སོ། །ཞེས་བྱ་བ་ནི་ཐུན་མོང་གི་གླེང་གཞིའོ། །ཐུན་མོང་མིན་པའི་གླེང་
གཞི་ནི། སྟོན་པས་འོག་གི་དྲི་ལན་རྣམས་འབྱུང་བར་བྱིན་གྱིས་རློབས་པའི་ཕྱིར། དེའི་ཚེ་
བཅོམ་ལྡན་འདས་ཟབ་མོ་སྣང་བ་ཞེས་བྱ་བའི་ཆོས་ཀྱི་རྣམ་གྲངས་ཀྱི་ཏིང་ངེ་འཛིན་ལ་
སྙོམས་པར་ཞུགས་སོ། །དེ་ནས་སྟོན་པས་བྱིན་གྱིས་བརླབས་པ་ལ་བརྟེན་ཕུང་པོ་ལྔ་པོ་དེ་
~455~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཕུང་པོ་ལྔ་པོ་དེ་
རང་རང་གི་རྒྱུ་རྐྱེན་དང་ཤེས་རབ་ལ་བརྟེན་ནས་བཏགས་ཏེ་བཞག་པས།
དག་ཀྱང་རང་རང་གི་ངོ་བོས་མ་གྲུབ་པ་སྟེ། རང་བཞིན་གྱིས་སྟོང་པར་རྣམ་པར་བལྟའོ། །
ཞེས་མདོར་བསྡུས་ཏེ་བསྟན་པའོ། །དེ་ཉིད་ཅུང་ཟད་རྒྱས་པར་ཕྱེ་སྟེ། ཟབ་མོ་ཁྱད་པར་
བཞི་ལྡན་ནམ། སྟོང་ཉིད་བཞི་སྦྱོར་གྱི་སྒོ་ནས་སོ་སོར་སློབ་ཚུལ་ནི། དེ་ཡང་གཟུགས་ཕུང་
ལ་མཚོན་ན། གཟུགས་རང་གི་གདགས་གཞི་ལ་བརྟེན་ནས་མིང་དང་རྟོགས་པས་ཕར་
བཏགས་ནས་བཞག་པ་ཙམ་མ་གཏོགས་གཟུགས་རང་ངོས་ནས་གྲུབ་པ་མེད་པས་ན།
གཟུགས་རང་བཞིན་གྱིས་སྟོང་པའོ། །དེ་ལྟར་རང་བཞིན་གྱིས་སྟོང་པ་ཉིད་ཡིན་ཀྱང༌།
གཟུགས་ཞེས་ཐ་སྙད་ཙམ་དུ་མ་བརྟགས་མ་དཔྱད་པར་བྱ་བ་བྱེད་ནུས་སུ་ཡོད་པས་
གཟུགས་སོ། །གཟུགས་དང་གཟུགས་ཀྱི་ཆོས་ཉིད་གཉིས་ཆུ་དང་ཆུའི་སྟེང་གི་རླན་གཤེར་
བཞིན་ངོ་བོ་གཅིག་ལ་ལྡོག་པ་ཐ་དད་ཡིན་པས་གཟུགས་ལས་ཀྱང་གཟུགས་རང་བཞིན་
སྟོང་པ་ཉིད་ངོ་བོ་གཞན་མ་ཡིན། གཟུགས་རང་བཞིན་གྱིས་སྟོང་པའི་ཆོས་ཉིད་ལས་ཀྱང་
གཟུགས་ངོ་བོ་གཞན་མ་ཡིན་ནོ། །དེ་བཞིན་དུ་ཚོར་བ་དང་། འདུ་ཤེས་དང་། འདུ་བྱེད་
དང༌། རྣམ་པར་ཤེས་པ་རྣམས་སྟོང་པའོ། །ཞེས་སྟོང་ཉིད་བཞི་སྦྱོར་གྱི་སྒོ་ནས་ཉམས་སུ་
ལེན་པའོ། །
གཉིས་པ་མཐོང་ལམ་པས་སློབ་ཚུལ་ནི། དེ་ལྟར་ཚོགས་སྦྱོར་གྱི་སྐབས་སེམས་
བསྐྱེད་སྤྱོད་པའི་གྲོགས་དང་བཅས་ཟབ་མོ་སྟོང་པ་ཉིད་ལ་སོ་སོར་དཔྱོད་ཅིང་ཞི་ལྷག་ཟུང་
འབྲེལ་གྱི་སྒོམ་བྱུང་གི་བློའི་རྒྱུན་བསྐྱངས་པ་ལས། མཐོང་ལམ་གྱི་སྐབས་རྣམ་ཐར་སྒོ་
གསུམ་ལ་དམིགས་པའི་ཆོས་ཉིད་མངོན་དུ་འགྱུར་ཞེས་སྟོན་པ་ནི། ཤཱ་རིའི་བུ་དེ་ལྟ་བས་ན་
ཆོས་ཐམས་ཅད་རང་བཞིན་གྱིས་སྟོང་པ་ཉིད་དེ། ཞེས་པ་རྣམ་པར་ཐར་པའི་སྒོ་སྟོང་པ་ཉིད་
དང་། རང་གི་ངོ་བོས་གྲུབ་པའི་རྒྱུ་མཚན་ཉིད་མེད་པ་དང་། འབྲས་བུའི་མཚན་མ་ཡང་རང་
~456~

ཤེར་སྙིང་མདོའི་སྦས་དོན་མངོན་རྟོགས་གསལ་བའི་ཉི་མ།
བཞིན་གྱིས་མ་གྲུབ་པས། མ་སྐྱེས་པ། མ་འགགས་པ་དང་། ཉོན་མོངས་ཕྱོགས་ཀྱི་དྲི་མ་
རང་བཞིན་གྱིས་མེད་པ། རྣམ་བྱང་ཕྱོགས་ཀྱི་དྲི་མ་དང་བྲལ་པ་རང་བཞིན་གྱིས་མེད་པ་སྟེ་
ལྔས། རྣམ་ཐར་སྒོ་གསུམ་གྱི་མཚན་མ་མེད་པ་དང་། སྤང་བྱའི་སྐྱོན་བྲལ་བ་རང་བཞིན་
གྱིས་མེད་པ། ཐོབ་བྱའི་ཡོན་ཏན་རྫོགས་པའམ། གང་བ་རང་བཞིན་མེད་པའོ། །ཞེས་པ་
གཉིས་ཀྱི་འབྲས་བུའི་སྨོན་པ་མེད་པ་སྟེ། རྣམ་ཐར་སྒོ་གསུམ་གྱི་ཁྱད་པར་ཟབ་མོ་བརྒྱད་
ལྡད་དུ་སློབ་ཚུལ་ལོ། །
གསུམ་པ་སྒོམ་ལམ་པས་སློབ་ཚུལ་ལ་གཉིས། སྒོམ་ལམ་གྱི་སྐབས་ཆོས་ཉིད་ལ་
དམིགས་པའི་མཉམ་བཞག་ཡེ་ཤེས་ལ་སློབ་ཚུལ་དང་མཐར་མི་སློབ་ལམ་མངོན་དུ་བྱ་ཚུལ་
ལོ། །དང་པོ་ནི། སྒོམ་ལམ་མཉམ་བཞག་ཡེ་ཤེས་དེ་ཀུན་རྫོབ་ཀྱི་སྤྲོས་པ་ཐམས་ཅད་ཉེ་
བར་ཞི་བའི་དབྱིངས་ལ་ཆུ་ལ་ཆུ་བཞག་བཞིན་རོ་གཅིག་ཏུ་སོང་བས། ཡེ་ཤེས་དེའི་
གཟིགས་ངོར་ཀུན་རྫོབ་ཀྱི་སྣང་བ་གང་ཡང་མེད་ཅེས་སྟོན་པ་ནི། ཤཱ་རིའི་བུ་དེ་ལྟ་བས་ན་
སྟོང་པ་ཉིད་ལ་མཉམ་པར་བཞག་པའི་མཉམ་བཞག་ཡེ་ཤེས་ཀྱི་གཟིགས་ངོར་གཟུགས་
མེད། དེ་བཞིན་དུ་ཚོར་བ་མེད། འདུ་ཤེས་མེད། འདུ་བྱེད་མེད། རྣམ་པར་ཤེས་པ་མེད་ཅེས་
ཕུང་པོ་ལྔ་དང༌། མིག་མེད། རྣ་བ་མེད། སྣ་མེད། ལྕེ་མེད། ལུས་མེད། ཡིད་མེད། ཅེས་
དབང་པོ་དྲུག་དང་། གཟུགས་མེད། སྒྲ་མེད། དྲི་མེད། རོ་མེད། རེག་བྱ་མེད། ཆོས་མེད་དོ་
ཞེས་སྐྱེ་མཆེད་བཅུ་གཉིས་དང་། མིག་གི་ཁམས་མེད་པ་ནས། ཡིད་ཀྱི་ཁམས་མེད། ཡིད་
ཀྱི་རྣམ་པར་ཤེས་པའི་ཁམས་ཀྱི་བར་དུ་ཡང་མེད་དོ། །ཞེས་ཁམས་བཅོ་བརྒྱད་དང༌། མ་
རིག །འདུ་བྱེད། རྣམ་ཤེས། མིང་གཟུགས། སྐྱེ་མཆེད། རེག་པ། ཚོར་བ། སྲེད་པ། ལེན་
པ། སྲིད་པ། སྐྱེ་བ་རྒ་ཤི་སྟེ་ཉོན་མོངས་ཕྱོགས་ཀྱི་རྟེན་འབྲེལ་བཅུ་གཉིས་དང་། མ་རིག་པ་
ཟད་པ་མེད་པ་ནས། རྒ་ཤི་ཟད་པའི་བར་ཏེ་རྣམ་བྱང་ཕྱོགས་ཀྱི་ཡན་ལག་བཅུ་གཉིས་ཏེ།
~457~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལུགས་འབྱུང་ལུགས་ལྡོག་གི་ཡན་ལག་རྣམས་གཟིགས་ངོར་མེད་ཅེས་པ་ནི་མ་རིག་པ་མེད།
མ་རིག་པ་ཟད་པ་མེད་པ་ནས། རྒ་ཤི་མེད། རྒ་ཤི་ཟད་པའི་བར་དུ་ཡང་མེད་དོ། །ཅེས་སོ། །དེ་
བཞིན་དུ་མཉམ་བཞག་དེའི་ངོར་སྡུག་བསྔལ་བ་དང་ཀུན་འབྱུང་བ་དང་། འགོག་པདང་།
ལམ་མེད་ཅེས་བདེན་བཞི་དང་། དེའི་ངོར་ཡུལ་ཅན་ཤེས་པ་ཡང་མེད་ཅེས་སྟོན་པ་ནི། ཡེ་
ཤེས་མེད་ཅེས་སོ། །འབྲས་བུ་སྟོབས་བཅུ་དང༌། མི་འཇིགས་པ་བཞི་སོགས་ཐོབ་པ་མེད།
འབྲས་བུ་དེ་མ་ཐོབ་པ་ཡང་མེད་དོ། །ཞེས་སྒོམ་ལམ་སྤྱི་ལ་སློབ་ཚུལ་ལོ། །ཤཱ་རིའི་བུ་དེ་ལྟ་
བས་ན་ས་བཅུའི་བྱང་ཆུབ་སེམས་དཔའ་རྣམས་ལ་མཉམ་བཞག་དེའི་ངོར་ཐོབ་པ་སོགས་
མེད་པའི་ཕྱིར། སྤྲོས་པ་ཐམས་ཅད་ཉེ་བར་ཞི་བའི་དེ་བཞིན་ཉིད་ལ་སླར་མི་ལྡང་བའི་ཚུལ་
གྱིས་སྙོམས་པར་ཞུགས་པའི་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་འདི་ལ་བརྟེན་ཅིང་
གནས་ཏེ། ཤེས་སྒྲིབ་ཕྲ་མོའི་དངོས་གཉེན་རྒྱུན་མཐའི་ཡེ་ཤེས་ལ་སློབ་ཅེས་སོ། །
གཉིས་པ་མཐར་མི་སློབ་ལམ་མངོན་དུ་བྱ་ཚུལ་ནི། དེ་ལྟར་གོང་དུ་བཤད་པ་བཞིན།
ཚོགས་ལམ་ནས། རྒྱུན་མཐའི་བར་རིམ་གྱིས་བསླབ་སྟེ་གོམས་པ་སྤང་བྱ་སྒྲིབ་པ་རྣམས་
སྤངས་ཏེ་ཟད་པས་ན། སེམས་ལ་སྒྲིབ་པ་མེད་ཅིང་སྐྲག་པ་མེད་དེ། མི་གཙང་བ་གཙང་བ་
དང་། སྡུག་བསྔལ་བདེ་བ། མི་རྟག་པ་རྟག་པ། བདག་མེད་པ་བདག་ཏུ་འཛིན་པའི་ཕྱིན་ཅི་
ལོག་ལས་ཤིན་ཏུ་འདས་ནས། སྲིད་ཞིའི་མཐའ་ལ་མི་གནས་པའི་མྱ་ངན་ལས་འདས་པའི་
མཐར་ཕྱིན་ཏེ་མངོན་པར་སངས་རྒྱས་སོ། །ཞེས་སོ། །དེ་ལྟ་བུའི་ལམ་གྱི་རིམ་པ་འདི་ནི་
དུས་གསུམ་གྱི་སངས་རྒྱས་ཐམས་ཅད་ཀྱི་བགྲོད་པ་གཅིག་པ་ཁོ་ན་ཡིན་ཞེས་སྟོན་པ་ནི།
དུས་གསུམ་དུ་སྙོམས་པར་ཞུགས་པའི་སངས་རྒྱས་ཐམས་ཅད་ཀྱང་ཤེས་རབ་ཀྱི་ཕ་རོལ་ཏུ་
་པ་ཟབ་མོ་འདི་ལ་བརྟེན་ནས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་
མངོན་པར་སངས་རྒྱས་སོ་ཞེས་པའོ། །གཉིས་པ་དབང་རྣོན་ལ་སྔགས་ཚིག་ཉུང་ངུའི་སྒོ་
~458~

ཤེར་སྙིང་མདོའི་སྦས་དོན་མངོན་རྟོགས་གསལ་བའི་ཉི་མ།
ནས་ལམ་ལྔ་ལ་སློབ་ཚུལ་བསྟན་པ་ནི། དེ་ལྟ་བས་ན་སྔགས་ཀྱི་སྐད་དོད་མནྟ་ཞེས་པ་ཡིད་
སྐྱོབ་པ་ལ་འཇུག་ཅིང༌། ཤེར་ཕྱིན་འདིས་ཀྱང་གདུལ་བྱའི་ཡིད་འཇིགས་པ་ཐམས་ཅད་
ལས་སྐྱོབ་པར་བྱེད་པས་ན། ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས། མ་རིག་བག་ཆགས་
ལ་སོགས་པའི་དུག་ནད་ཐམས་ཅད་འཇོམས་པས་རིག་པ་ཆེན་པོའི་སྔགས། སྡུག་བསྔལ་
རྒྱུ་དང་བཅས་པ་སེལ་བར་བྱེད་པ་ལ་འདི་དང་མཚུངས་པ་མེད་པས་བླ་ན་མེད་པའི་སྔགས།
མི་མཉམ་པ་མྱང་འདས་དང་མཉམ་པ་སྟེ་ཐོབ་པར་བྱེད་པའི་སྔགས། མདོར་ན་རྒུད་པ་
ཐམས་ཅད་རབ་ཏུ་ཞི་བར་བྱེད་པའི་སྔགས། བཤད་པ་ལྟར་དོན་ལ་མི་བསླུ་ཞིང་། མི་རྫུན་
པས་ན་བདེན་པར་ཤེས་པར་བྱ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས་ཁྱད་པར་དུ་
འཕགས་པའོ། །
འོ་ན་དེ་ཇི་ལྟ་བུ་ཞེ་ན། སྨྲས་པ། ཏདྱ་ཐཱ། བོད་སྐད་དུ། འདི་ལྟ་སྟེ། ག་ཏེ། སོང་། ག་
ཏེ་སོང། པ་ར་ག་ཏེ་ཕ་རོལ་ཏུ་སོང་། པ་ར་སཾ་ག་ཏེ་དེའི་ཡང་ཕ་རོལ་ཏུ་ཡང་དག་པར་སོང་།
བྷོ་དྷི་བྱང་ཆུབ། སྭཱ་ཧཱ་གཞི་ཚུགས། ཞེས་སོ། །
སྔགས་ཀྱི་སྦས་དོན་ལམ་གྱི་རིམ་པ་ལ་སློབ་ཚུལ་ནི། གདུལ་བྱ་ཐེག་ཆེན་གྱི་རིགས་
ཅན་ལས་དང་བོ་པ་དེས། ཐོག་མར་ཚོགས་ལམ་དུ་སོང་། དེ་ནས་སྦྱོར་ལམ་དུ་སོང་། དེས་
ནས་དེའི་ཕ་རོལ་མཐོང་ལམ་དུ་སོང་། དེ་ནས་དེའི་ཡང་ཕ་རོལ་སྒོམ་ལམ་དུ་ཡང་དག་པར་
སོང་། དེ་ནས་སངས་རྒྱས་ཀྱི་བྱང་ཆུབ་ཀྱི་གཞི་ཚུགས་ཤིག་སྟེ། ཐོབ་པར་གྱིས་ཤིག་ཅེས་
བསྟན་ནོ། །
དེ་ནས་སླར་མདོར་བསྡུས་ཏེ་བསྟན་པ་ནི། ཤཱ་རིའི་བུ་བྱང་ཆུབ་སེམས་དཔའ་སེམས་
དཔའ་ཆེན་པོས་སྔར་བཤད་པའི་ཚུལ་དེ་ལྟར་ཤེས་